
Til gymnasier med biologi, kemi og/eller bioteknologi på A/B niveau 


Den 30. juli 2021 


Invitation til Drughunters 2022 


Drughunters er en naturvidenskabelig konkurrence for danske gymnasieelever med 
biologi, kemi og/eller bioteknologi på A/B niveau arrangeret af H. Lundbeck A'/S i 
forbindelse med den landsdækkende begivenhed Forskningens Døgn, som finder 
sted i uge 17. 





Formålet med konkurrencen er at give eleverne et spændende uddannelsesforløb, hvor de stifter 
bekendtskab med hjernen og dens sygdomme og får et indblik i udviklingen af nye lægemidler. 
Desuden vil vi gerne bruge konkurrencen til at aftabuisere hjernesygdomme gennem 
diskussioner om emnet hjemme i klasserne. 


Drughunters opgaverne omhandler problemstillinger inden for behandling af sygdomme i 
centralnervesystemet, og eleverne vil gennem konkurrencen kunne stifte bekendtskab med 
blandt andet nervesystemets fysiologi, lægemiddelkemi og farmakologi. Opgaverne er udformet 
således, at de rammer kompetencemålene for de kemiske, biologiske og bioteknologiske fag og 
kan derfor bruges som en del af pensum. 


Konkurrencen 


Med fokus på behandling af sygdomme i centralnervesystemet udarbejder Lundbecks forskere 
opgaver med henholdsvis en biologisk, bioteknologisk eller kemisk indgangsvinkel. 


Opgaverne offentliggøres den 25. oktober 2021 på hjemmesiden: www.drughunters.dk. 


Hver klasse vælger én opgave, som skal besvares ved udarbejdelse af en videnskabelig poster. 
Klassen inddeles i hold af max. 3 elever, som dyster internt. Det bedste hold fra hver klasse har 
mulighed for at komme med til den store finaledag hos Lundbeck i Valby, hvor de skal 
præsentere deres poster og dyste mod andre gymnasieklasser fra hele landet. 


Opgavebesvarelsen skal bestå af 


En poster udarbejdet i landskabsformat (bredde 142 cm, højde 83 cm). Både tekst, figurer, 
billeder osv. bør indgå i besvarelsen. Alle spørgsmål skal besvares på posteren så kort og 
præcist, som det er muligt. Du kan finde eksempler på besvarelser og vejledning til udarbejdelse 
af en poster på hjemmesiden. Posteren indleveres i PDF format på max 300 ppi og printes af 
Lundbeck. 


Posteren skal danne baggrund for en kort mundtlig præsentation (max 5 minutter) af det 
vigtigste på posteren — det som gør netop jeres besvarelse speciel, så husk at der skal være 
gode figurer og grafik, som kan hjælpe formidlingen på vej. 


Senest den 31. marts 2022 indsendes klassens bedste opgavebesvarelse til Lundbeck. 

Alle hold, som indsender en opgavebesvarelse, deltager i en postersession på finaledagen den 
29. april 2022 i Valby, hvor hvert hold får 5 minutter til at præsentere det vigtigste på deres 
poster. 


Tilgængeligt materiale og hjælp 


I Drughunters er det faglige udbytte i centrum. Der stilles høje krav til elevernes faglighed og 
deres evne til blandt andet at være kritiske i deres søgning efter litteratur og viden. 


Til brug for opgaveløsningen vil vi lægge links og materiale på hjemmesiden. Bemærk at denne 
konkurrence i høj grad også er en øvelse i selv at finde informationer og forholde sig til dem — 
ligesom en forsker til enhver tid må gøre. På hjemmesiden ligger der desuden en forklaring til 
tanken bag opbygningen af opgaverne, og under lærerinformation kan der hentes lidt inspiration 
til, hvordan man kan arbejde med opgaverne i klassen. 


Book en forsker 


Som inspiration under forløbet er der mulighed for at booke og få besøg af en forsker fra 
Lundbeck. Forskeren vil ikke hjælpe med løsning af de konkrete opgaver, men virke som en 
inspirationskilde og give mulighed for at få et indblik i, hvordan det er at forske hos Lundbeck. 


Der bliver udbudt max. 20 forskerbesøg efter først til mølle princippet. Tilmelding åbner den 
25. oktober 2021, og selve besøget aftales mellem gymnasiet og forskeren. 


Besøg vores hjemmeside for at se mere om mulighederne for at få besøg af en forsker. 


Bedømmelseskriterier 


Til finaledagen vil bedømmelseskriterierne være 1/3 formidling og 2/3 faglighed. Det betyder, at 
der både skal svares på spørgsmålene, og der skal samtidig være et naturligt flow i fortællingen 
på posteren. Dommerne laver en kort skriftlig tilbagemelding på baggrund af posteren, men 
gemmer den endelige bedømmelse til de har set den mundtlige præsentation. 


Til den mundtlige præsentation behøver deltagerne ikke at gennemgå posteren slavisk, da 
dommeren allerede har læst den. Deltagerne skal i stedet fokusere på at fremhæve de pointer, 
som er særligt vigtige for netop deres besvarelse. Dommerne vil lægge vægt på evnen til at 
fortælle en god historie (formidling) og besvarelse af opfølgende spørgsmål (faglighed). 


Finaledagen den 29. april 2022 i Valby 


Finalen afholdes torsdag den 29. april 2022 fra kl. 9.00 — 16.00 på Lundbecks faciliteter i Valby. 
På dagen vil der foruden postersessioner og mundtlige præsentationer af posterne være foredrag 
og underholdning. 


For at være sikre på at vi har plads til alle finalisterne på Lundbecks faciliteter, kan hvert 
finalehold bestå af max. 3 elever og én lærer. 


For finalehold bosat uden for Sjælland tilbyder Lundbeck hjælp med transport og evt. overnatning 
på et vandrehjem. 

Kalender for Drughunters 2022 


2021 2022 


Oktober November December Januar Februar Marts April 


Tilmelding til Drughunters 
Tilmelding til forskerbesøg (max. 20) 
Forskerbesøg efter aftale 


Opgave- 
25. okt 31. mar PE 


besvarelse 


FINALEDAG 


Vi åbner for tilmelding og opgaverne allerede efter efterårsferien, så klasserne har mulighed for 
selv at bestemme, om I vil arbejde med opgaven før eller efter jul. Vi fastholder dog finaledagen 
til uge 17, da Drughunters er en del af Forskningens Døgn. 


Tilmelding til Drughunters 2022 
Tilmelding og offentliggørelse af opgaver foregår på hjemmesiden. 


Tommelfingerreglen er: 1 klasse vælger 1 opgave og sender 1 poster og 1 finalehold af 
max. 3 elever og 1 lærer. 


Vi vil gerne have så mange med som muligt og ærgrer os over at sige nej til nogle, hvis der er 
stort frafald fra andre før finaledagen. Det er derfor vigtigt, at klassen og læreren inden tilmelding 
gør sig klart, om det er muligt at lægge den nødvendige tid og energi i at deltage. 


På grund af den store interesse for Drughunters oplever vi, at faciliteterne på Lundbeck bliver 
begrænsende for deltagerantallet til finalen. Samtidig mener vi, at det, at finalen afholdes på 
Lundbeck, er med til at gøre oplevelsen unik. Derfor kan vi blive nødt til at begrænse antallet af 
gymnasieklasser efter først til mølle princippet. Jo hurtigere I tilmelder jer, jo større chance er der 
derfor for, at I kan få en plads i finalen. Desuden kan vi blive nødt til at begrænse antallet af 
klasser fra hvert gymnasium, som kan deltage i finalen, til 3 hold — et i hver konkurrence. 


Så skynd jer at tilmelde jer mellem den 25. oktober 2021 og den 10. januar 2022. 


Vi ser frem til at modtage jeres tilmelding til Drughunters 2022. 
Spørgsmål og kommentarer er velkomne på e-mail: drughunters@lundbeck.com 


Med venlig hilsen 


Drughunters 2022 

Persondatabeskyttelse 

H. Lundbeck A/S (”Lundbeck”) vil behandle ovenstående persondata med det formål at tilmelde 
dig og din klasse til Drughunters 2022. Dine persondata behandles og opbevares i 
overensstemmelse med gældende persondatalovgivning, og slettes senest et år efter afholdelsen 
af Drughunters 2022. Hvis du specifikt anmoder om at modtage information om næste års 
udgave af Drughunters, vil vidog beholde dit navn og e-mailadresse indtil vi har sendt dig disse 
informationer. Du har i medfør af gældende persondatalovgivning ret til indsigt i, berigtigelse af, 
eller sletning af dine persondata, og du kan i visse tilfælde bede os om at begrænse 
behandlingen af dine persondata. Hvis du ønsker at gøre brug af dine rettigheder eller har 
spørgsmål til behandlingen af dine persondata hos Lundbeck, kan du kontakte os 

på dataprivacy@lundbeck.com. Hvis du måtte ønske det, har du også til enhver tid ret til at 
indgive en klage til Datatilsynet. 


Dataansvarlig: H. Lundbeck A/S, Ottiliavej 9, 2500 Valby, tlf. 3630 1311 


Privatlivspolitik vedrørende Drughunters 2022: Læs mere her: Privatlivspolitik Vi gør 
opmærksom på, at du som kontaktperson forventes at dele privatlivspolitikken med dine 
meddeltagere i det omfang, du deler meddeltageres persondata med os. 


